user
Jelaskan Dewan Negara di Malaysia.


assistant
Dewan Negara merupakan Majlis Tertinggi atau Senat. Fungsi utama Dewan Negara ialah membahaskan rang undang – undang dengan lebih halus dan terperinci. Disamping itu, Dewan Negara membincangkan perkara – perkara yang berkaitan dengan kepentingan umum.
Mengikut Perlembagaan Persekutuan Perkara 45, Dewan Negara hendaklah dianggotai 70 orang ahli. Keanggotaan ini hendaklah terdiri 26 orang ahli yang dipilih dari 13 negeri iaitu dua orang wakil dari setiap negeri dan dicalonkan oleh Dewan Undangan Negeri daripada bukan kalangan ahli Dewan.Manakala 44 orang ahli lagi dilantik oleh Yang di-Pertuan Agong (YDPA) termasuk dua dari wilayah Persekutuan Kuala Lumpur, satu dari Wilayah Persekutuan Putrajaya dan satu dari Wilayah Persekutuan Labuan. Mereka yang dilantik biasanya merupakan orang yang telah membuat jasa yang cemerlang dalam perkhidmatan awam atau telah mencapai tahap kepujian dalam lapangan professional, perundangan, perusahan, pertanian, kegiatan kebudayaan atau perkhidmatan masyarakat atau yang mewakili kaum-kaum minoriti atau yang mempunyai kebolehan mewakili kepentingan orang asli.
Seseorang ahli Dewan Negara akan memegang jawatan selama tiga tahun iaitu satu penggal dan tidak terbatal keahlian dengan pembubaran Parlimen. Tempoh maksimum jawatan ahli Dewan Negara berkhidmat bagi seseorang ahli adalah selama enam tahun iaitu dua penggal. Ahli Dewan Negara digelar Senator. Kelayakkan bagi seseorang ahli Dewan Negara mestilah warganegara Malaysia. Mereka mesti berumur 30 tahun keatas dan dicalon oleh Dewan Undangan Negeri atau dilantik oleh Yang di-Pertuan Agong. Seseorang ahli itu boleh berhenti daripada menjadi ahli dengan menulis surat kepada Yang diPertua Dewan Negara. Sekiranya seseorang ahli tidak hadir dalam setiap mesyuarat Dewan Negara maka Dewan mengistiharkan tempat ahli tersebut sebagai kosong. Jika ahli tidak hadir dalam tempoh tiga bulan selepas dipilih maka terhentilah beliau daripada menjadi ahli Dewan. Jika berlaku kekosongan, ia hendaklah diisi mengikut syarat-syarat yang terkandung dalam Perkara 54 Perlembagaan Persekutuan. Tiap ahli Dewan Negara akan mengangkat sumpah sebelum mengambil tempatnya di Dewan Negara.
Bagi mengendalikan perjalanan persidangan atau Mesyuarat Dewan Negara, seorang Yang diPertua atau Timbalan Yang diPertua dipilih dari kalangan ahli-ahli Dewan itu sendiri. Tugas utama Yang diPertua adalah mempengerusikan sidang Dewan, menjaga tatatertib Dewan dan peraturan dipatuhi, sebagai jurucakap Dewan dan memastikan bilangan mencukupi untuk sidang dijalankan sekurang–kurangnya 10 orang. Jika seseorang ahli Dewan telah terpilih maka beliau hendaklah berhenti menjadi ahli Dewan Negeri. Jika Yang diPertua atau Timbalan Yang diPertua tidak hadir dalam persidangan Dewan Negara maka tugas Yang diPertua boleh dilaksanakan oleh seorang ahli Dewan lain yang dipilih mengikut peraturan Dewan Negara. Dewan Negara juga mempunyai Setiausaha yang dilantik oleh Yang di-Pertuan Agong. Mengikut Perkara 68 Perlembagaan Persekutuan,Dewan Negara tidak mempunyai kuasa menolak sesuatu rang undang-undang yang telah diluluskan oleh Dewan Rakyat sebelum dikemukakan kepada Yang di-Pertuan Agong untuk diperkenan. Namun begitu, Dewan Negara mempunyai kuasa untuk menangguhkan sesuatu rang undang- undang sebagaimana yang tercatat dibawah perlembagaan tersebut.